**Osrednje spletno mesto državne uprave**

**GOV.SI**

Številka: 1006-20/2022/1

Datum: 5. 7. 2022

Na podlagi tretjega odstavka 70. člena v zvezi s 3. točko prvega odstavka 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1) Ministrstvo za pravosodje, Uprava za probacijo, Beethovnova ulica 3, 1000 Ljubljana,

objavlja prosto uradniško delovno mesto

**SVETOVALEC (šifra DM: -96) v Ministrstvu za pravosodje, Upravi za probacijo, Probacijski enoti Ljubljana, zaposlitev za določen čas do 31. 3. 202****3 za delo v okviru projekta – operacija Učinkovito pravosodje.**

Kandidati, ki se bodo prijavili, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* znanje uradnega jezika (visoka raven aktivnega obvladanja slovenščine);
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
* vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in nadaljnje spremembe in dopolnitve) se predpisane delovne izkušnje skrajšajo za tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo (prejšnjo) s specializacijo oziroma magisterijem znanosti ali magistrsko izobrazbo (druga bolonjska stopnja).

V skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08) je za delo na uradniškem delovnem mestu svetovalec potrebna visoka raven aktivnega obvladanja slovenščine. Navedena uredba podrobneje določa, kdaj šteje, da ima oseba določeno raven znanja slovenščine, in kako se le-ta dokazuje.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Naloge delovnega mesta svetovalec so naslednje:

* izvrševanje probacijskih nalog;
* socialna in pedagoška diagnostika;
* individualno in skupinsko delo z osebami, vključenimi v probacijo;
* sodelovanje in izvajanje posebnih oblik strokovnega dela z osebami, vključenimi v probacijo;
* sodelovanje z drugimi organi, nevladnimi organizacijami, ipd.;
* samostojno oblikovanje manj zahtevnih gradiv s predlogi ukrepov;
* zbiranje, urejanje in priprava podatkov za oblikovanje zahtevnejših gradiv;
* opravljanje drugih nalog po navodilu vodje.

**Prednost pri izbiri bodo imeli kandidati:**

* z izkušnjami z delom z ranljivimi skupinami;
* z delovnimi izkušnjami s svetovalnim delom;
* z delovnimi izkušnjami na področju upravljanja z dokumentarnim gradivom (npr. z dokumentnim sistemom Spis 4 oziroma drugim dokumentarnim sistemom).

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe, pridobljen strokovni naziv ter datum pridobljene izobrazbe in ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah oziroma drugem delu, iz katere je razvidno izpolnjevanje pogoja glede zahtevanih delovnih izkušenj. Izjava mora vsebovati navedbo delodajalca, skupen čas trajanja dela z datumom sklenitve in datumom prekinitve delovnega razmerja pri posameznem delodajalcu oziroma datumom začetka in datumom prenehanja opravljanja drugega dela, opis dela ter stopnjo zahtevnosti delovnega mesta oziroma drugega dela;
3. pisno izjavo kandidata, da aktivno obvlada slovenščino na visoki ravni v skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil;
4. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo kandidata, da ima opravljen vozniški izpit B kategorije, z navedbo datuma veljavnosti vozniškega dovoljenja za vožnjo motornih vozil B kategorije;
2. pisno izjavo, da za namen tega natečajnega postopka dovoljuje Ministrstvu za pravosodje pridobitev podatkov iz 4. in 5. točke iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo opravljal na delovnem mestu svetovalec brez imenovanja v naziv. Pravice in obveznosti se mu določijo glede na uradniški naziv svetovalec III (izhodiščni plačni razred: 30. plačni razred oz. 1.373,40 EUR bruto). Z izbranim kandidatom bo sklenjeno delovno razmerje za določen čas do 31. 3. 2023, s polnim delovnim časom in s trimesečnim poskusnim delom. Izbrani kandidat bo delo opravljal v prostorih Uprave za probacijo, Probacijske enote Ljubljana, Glinška ulica 3, Ljubljana, oziroma v njenih uradnih prostorih.

Sredstva so zagotovljena v okviru operacije Učinkovito pravosodje, ki je bila s strani Službe Vlade Republike Slovenije za razvoj in evropsko kohezijsko politiko, v vlogi organa upravljanja odobrena z Odločitvijo o podpori št. 11-1/1/MP/0 z dne 21. 9. 2016, št. 303-21/2016/21, spremenjeno odločitvijo o podpori št. 11-1/1/MP/1 z dne 5. 7. 2018, št. 303-21/2016/33 ter s soglasjem posredniškega organa št. 303-15/2016/103 dne 9. 4. 2021.

Zaposlitev sofinancirata Evropska unija iz Evropskega socialnega sklada in Republika Slovenija.

Razdelitev med vzhodno in zahodno regijo je določena v razmerju 39 % za Vzhod in 61 % za Zahod.

Za vzhodno regijo se sredstva delijo v razmerju 80 % Prispevek Skupnosti (PP180132:PN 11.1-Učinkovito pravosodje-14-20-EU-V) in 20 % slovenska udeležba (PP180134:PN 11.1-Učinkovito pravosodje-14-20-slovenska udeležba-V).

Za zahodno regijo se sredstva delijo v razmerju 80 % Prispevek Skupnosti (PP180133:PN 11.1-Učinkovito pravosodje-14-20-EU-Z) in 20 % slovenska udeležba (PP180135:PN 11.1 Učinkovito pravosodje-14-20-slovenska udeležba-Z).

Kandidat vloži prijavo v pisni obliki **na priloženem obrazcu**, ki jo pošlje v zaprti ovojnici z označbo: **"za javno objavo za uradniško delovno mesto svetovalec (šifra DM: -96) v Upravi za probacijo, Probacijski enoti Ljubljana, št. 1006-20/2022"** na naslov: Ministrstvo za pravosodje, Sekretariat, Služba za kadrovske zadeve, Župančičeva ulica 3, 1000 Ljubljana, in sicer **v roku 3 delovnih dni** po objavi na osrednjem spletnem mestu državne uprave GOV.SI in spletni strani Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po opravljeni izbiri.

Informacije o izvedbi javne objave daje Nataša Kotnik, telefon: 01 369 5450, informacije o delovnem področju pa Nuša Švigelj, telefon: 01 252 7733.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Dr. Danijela Mrhar Prelić

direktorica